CELEX: C2005/057/61
Language: el
Date: 2005-03-05 00:00:00
Title: Υπόθεση T-499/04: Προσφυγή της Hammarplast AB κατά του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα), η οποία ασκήθηκε στις 23 Δεκεμβρίου 2004

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/36
            
         Προσφυγή της Hammarplast AB κατά του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα), η οποία ασκήθηκε στις 23 Δεκεμβρίου 2004
   (Υπόθεση T-499/04)
   (2005/C 57/61)
   Γλώσσα του δικογράφου της προσφυγής: η αγγλική
   Η Hammarplast AB, με έδρα το Tingsryd (Σουηδία), εκπροσωπούμενη από τον R. Almaraz Palmero, δικηγόρο, άσκησε στις 23 Δεκεμβρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα).
   Η Steninge Slott AB, με έδρα το Märsta (Σουηδία), ήταν επίσης διάδικος κατά τη διαδικασία ενώπιον του τμήματος προσφυγών.
   Η προσφεύγουσα ζητεί από το Πρωτοδικείο:
   
               1.
            
            
               να ακυρώσει την απόφαση του δεύτερου τμήματος προσφυγών του ΓΕΕΑ, της 25ης Οκτωβρίου 2004, επί της υποθέσεως R 394/2003-2,
            
         
               2.
            
            
               να υποχρεώσει το ΓΕΕΑ να αρνηθεί την καταχώριση του όρου STENINGE SLOTT ως κοινοτικού σήματος για αγαθά της κλάσεως 21, ως προς τα οποία έγινε δεκτή η καταχώριση,
            
         
               3.
            
            
               να υποχρεώσει το ΓΕΕΑ και την παρεμβαίνουσα Steninge Slott AB να φέρουν όλες τις δαπάνες της δίκης ενώπιον του Πρωτοδικείου, περιλαμβανομένων αυτών που καταβλήθηκαν κατά τη διαδικασία ενώπιον του δεύτερου τμήματος προσφυγών.
            
         Ισχυρισμοί και κύρια επιχειρήματα
   
               Αιτών την καταχώριση κοινοτικού σήματος:
            
            
               Steninge Slott AB
            
         
               Κοινοτικό σήμα για το οποίο υποβλήθηκε η αίτηση:
            
            
               Λεκτικό σήμα «STENINGE SLOTT» για προϊόντα της κλάσεως 21 (προϊόντα ντιζάιν από γυαλί κ.λπ.)
            
         
               Δικαιούχος του σήματος ή του σημείου για το οποίο ασκήθηκε ανακοπή:
            
            
               Ο προσφεύγων
            
         
               Σήμα ή σημείο για το οποίο ασκήθηκε ανακοπή:
            
            
               Το εθνικό σήμα «STENINGE KERAMIK» για προϊόντα της ίδιας κλάσεως.
            
         
               Απόφαση του τμήματος ανακοπών:
            
            
               Άρνηση της καταχωρίσεως
            
         
               Απόφαση του τμήματος προσφυγών
            
            
               Η προσφυγή έγινε δεκτή
            
         
               Λόγοι ακυρώσεως:
            
            
               Παράβαση του άρθρου 8, παράγραφος 1, στοιχείο β', του κανονισμού 40/94 (1).
            
         
      (1)   Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, σ. 1)